En 21-årig mand fra Hjørring er fængslet og sigtet for at have frihedsberøvet en 30-årig kvinde fra Hjørring og samtidig tvunget hende til at prostituere sig selv. Sexhandlen skulle ifølge anklageskriftet have stået på over en periode på tre måneder. Den 21-årige mand blev onsdag formiddag fremstillet i et lukket grundlovsforhør i Retten i Hjørring, og det er sparsomt med oplysninger i sagen. Men den unge mand er sigtet for overtrædelse af straffelovens paragraf 260, der omhandler frihedsberøvelse og tvang. Det er en paragraf, så fremt der dømmes efter den, kan give op til fire års fængsel. Den 30-årige kvinde er - ligesom den sigtede 21-årige - fra Hjørring. Den 21-årige er såkaldt "bekendt af politiet". Det var den 30-årig kvinde selv, der anmeldte manden. Han er nu varetægtsfængslet i fire uger - men har kæret kendelsen om fængsling til landsretten.

Referat:
En 21-årig mand er fængslet og sigtet for at have tvunget en kvinde til at prostituere sig selv.